Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 105

4. Rendészeti igazgatási ismeretek alkalmazása során a rendőr: — ismerje a szabálysértési jogszabályok általános és különös rendelkezéseit, az egyes szabálysértések társadalmi megítéléséhez szükséges jogi kategóriákat és szankciókat, az egyes jogsértő magatartásokat, a megfelelően differenciált, kellő mértékű visszatartó erőt gyakorló rendőri intézkedések és eljárások szabályait, a szükséges szankcionálás eljárási módjait, kereteit; — rendelkezzen ismeretekkel a Magyar Köztársaság bevándorláspolitikájáról, az egyes rendvédelmi szervek ezzel kapcsolatos feladatairól; — legyen képes az egyes jogsértő cselekmények gyors felismerésére, ezek megelőzésére, megakadályozására, megszakítására, illetve az erre irányuló differenciált intézkedések végrehajtására; — legyen képes jogsértés esetén a hatékony intézkedések megtételére, indokolt esetben a jogsértés szankcionálásához szükséges jogilag és szakmailag megalapozott, differenciált, megbízható helyszíni intézkedések, eljárások megtételére.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes